Foto: FAH, YouTube screenshot



SOLINSKA policija uhitila je 37-godišnjaka kojeg sumnjiče da je u godinu dana natočio najmanje 29 tisuća litara dizela i nije ništa platio.

106 puta ukrao tablice i kartice, nitko ništa nije vidio

Sumnja se, naime, da je od siječnja prošle godine do sredine veljače ove godine u 106 navrata ukrao registarske tablice i kartice za gorivo iz teretnih vozila tvrtke Konzum u Dugopolju. Tablice bi postavljao na vozila kojima se koristio. Gorivo je plaćao ukradenim karticama na benzinskim crpkama Croduxa da bi ga poslije preprodavao. Do sada utvrđena šteta iznosi oko 244 tisuća kuna.

37-godišnjak je prijavljen za krađu i krivotvorenje isprava, priveden je na ispitivanje u Državno odvjetništvo u Splitu. Svojedobno je radio u Konzumu, ali tek kraće vrijeme, svega par mjeseci.

Tekst se nastavlja ispod oglasa

Krcao gorivo u bačve, a nitko nije posumnjao

Gotovo je pa nevjerojatno da je ovu operaciju mogao izvesti tek jedan osumnjičenik. U vozni park Konzuma u Dugopolju ulazio je i po danu i po noći, pravo je čudo kako ga nije nitko primijetio da skida i postavlja tablice sa Todorićevih kamiona i uzima kartice za gorivo.

Čudi i kako nitko ništa nije posumnjao dok je osumnjičeni krcao gorivo u bačve smještene u kombiju s kojim bi se dovezao na benzinske crpke.